CELEX: 62007TN0410
Language: sk
Date: 2007-11-16 00:00:00
Title: Vec T-410/07: Žaloba podaná 16. novembra 2007 – Jurado Hermanos/ÚHVT (JURADO)

12.1.2008   
            
            
               SK
            
            
               Úradný vestník Európskej únie
            
            
               C 8/23
            
         Žaloba podaná 16. novembra 2007 – Jurado Hermanos/ÚHVT (JURADO)
   (Vec T-410/07)
   (2008/C 8/42)
   Jazyk konania: španielčina
   Účastníci konania
   
      Žalobkyňa: Jurado Hermanos, S.L. (Alicante, Španielsko) (v zastúpení: C. Martín Álvarez, abogada)
   
      Žalovaný: Úrad pre harmonizáciu vnútorného trhu (ochranné známky a vzory)
   Návrhy žalobkyne
   
               —
            
            
               vyhlásiť rozsudok, ktorým sa zruší rozhodnutie druhého odvolacieho senátu z 3. septembra 2007 vo veci R 866/2007-2,
            
         
               —
            
            
               vyhlásiť rozsudok vo veci samej, v ktorom sa uzná, že JURADO HERMANOS, S.L., zapísaná držiteľka výhradnej licencie na túto ochrannú známku, má záujem na konaní o obnove zápisu ochrannej známky Spoločenstva č. 240.218, a zároveň vyhovieť žiadosti o restitutio in integrum podanej spoločnosťou JURADO HERMANOS, S.L., pokiaľ ide o obnovu zápisu ochrannej známky Spoločenstva č. 240.218, a
            
         
               —
            
            
               zaviazať žalovaného na náhradu trov konania.
            
         Žalobné dôvody a hlavné tvrdenia
   
      Ochranná známka, ktorá je predmetom žiadosti: slovná ochranná známka „JURADO“ (prihláška ochrannej známky č. 240.218).
   
      Výrobok alebo služba: výrobok triedy 30.
   
      Majiteľ ochrannej známky, ktorá je predmetom žiadosti: CAFETAL DE COSTA RICA S.A.
   
      Rozhodnutie napadnuté pred odvolacím senátom: zamietnutie žiadosti o „restitutio in integrum“ oddelením pre správu ochranných známok a právne otázky podanej žalobkyňou, ktorá je držiteľkou licencie na predmetnú ochrannú známku, po tom, ako bol zápis tejto známky vymazaný, keďže jej majiteľ nepodal žiadosť o obnovu zápisu.
   
      Rozhodnutie odvolacieho senátu: zamietnutie odvolania.
   
      Dôvody žaloby: porušenie práv na obranu, ako aj nesprávny výklad článkov 47 a 78 ods. 1 nariadenia (ES) č. 40/94 o ochrannej známke Spoločenstva.